આજની મેચ માટે આરસીબી ડિવિલિયર્સ ટીમમાં પાછો ફરે તેવી પ્રાર્થના કરી રહી હશે, જે તાવના કારણે છેલ્લી મેચમાં રમી શક્યો નહોતો. ડિવિલિયર્સે અત્યાર સુધી અપેક્ષા મુજબ સારું પ્રદર્શન કર્યું છે. કોહલી અને ડિકોક પાસેથી પણ ટીમને સારા પ્રદર્શનની આશા છે. આજની મેચમાં આરસીબીના બોલર્સ અને ફિલ્ડર્સે પણ પોતાનું મહત્ત્વપૂર્ણ યોગદાન આપવું પડશે. ગત મેચમાં કંગાળ ફિલ્ડિંગને કારણે ટીમને પરાજયનો સામનો કરવો પડ્યો હતો.